Color of Night

Color of Night (euskaraz Gauaren Kolorea), 1994ko Richard Rush estatubatuarrak zuzendutako misteriozko thriller film erotiko bat da. Bruce Willis, Jane March, Rubén Blades, Lesley Ann Warren, Brad Dourif, Lance Henriksen, Kevin J. O'Connor eta Scott Bakula aktoreek antzeztu zuten.

 Argumentua 

New York hiriko Bill Capa (Bruce Willis) psikologo prestigiotsuak bere paziente batek bere buruaz beste egitean lurjota eta depresioak jota gelditu denez Los Angeles hirira lekualdatuko da. Bertan, Bob Moore (Scott Bakula) psikologo eta adiskidearen laguntzaz lanari berrekin eta zenbait pazienteekin lantalde terapiak egiten hasiko da. Bi lagunak hizketan ari direla Bobek azken bi hilabeteetan zehar heriotz mehatxuak jaso eta norbaitek hilko duelako beldurrez bizi dela jakingo du, gainera Bobek Billi mehatxu horien egilea terapia taldeko bost pazienteetako bat izan daitekelako susmoa duela aitortuko dio. Gau batez Bob basatiki eraila izango da, orduan kasuaren ardura duen Hector Martínez (Ruben Blades) polizia terapia taldeko paziente guztiak susmagarritzat joko ditu, bitartean Billek auto istripu baten ondorioz Rose (Jane March) izeneko emakume gazte eta erakargarri bat ezagutu eta harreekin pasioz beteriko harreman bati ekingo dio.

 Aktoreak 
Bruce Willis: Bill Capa doktorea
Jane March: Rose
Ruben Blades: Hector Martinez
Lesley Ann Warren: Sondra Dorio
Scott Bakula: Bob Moore
Brad Dourif: Clark
Lance Henriksen: Buck
Kevin J. O'Connor: Casey Heinz
Eriq La Salle: Anderson
Andrew Lowery: Dale Dexter
Kathleen Wilhoite: Michelle
Jeff Corey: Larry Ashland doktorea
Shirley Knight: Edith Niedelmeyer

 Kanpo estekak 
 IMDBko fitxa irakurgai 

Kategoria:Richard Rushek zuzendutako filmak
Kategoria:Ameriketako Estatu Batuetako filmak
Kategoria:Neo-noir
Kategoria:Misterio filmak
Kategoria:Thriller psikologikoak
Kategoria:Thriller erotiko filmak
Kategoria:Hilketei buruzko filmak
Kategoria:Nahasmendu obsesibo-konpultsiboari buruzko filmak
Kategoria:Bisexualitateari buruzko filmak
Kategoria:Transgeneroei buruzko filmak
Kategoria:Intzestuari buruzko filmak
Kategoria:Los Angelesen girotutako filmak
Kategoria:New Yorken girotutako filmak
Kategoria:1994an girotutako filmak